হাসপাতাল থেকে ছুটি পেলেন সোনিয়া গান্ধী

ওয়েবডেস্ক- হাসপাতাল থেকে ছুটি দেওয়া হল সোনিয়া গান্ধীকে (Sonia Gandhi) । সিমলায় (Shimla) মেয়ের কাছে বেড়াতে এসে হঠাৎ করেই অসুস্থ হয়ে পড়েন কংগ্রেসের প্রাক্তন সভানেত্রী সোনিয়া। তাঁকে তড়িঘড়ি সিমলার গান্ধী কলেজ অ্যান্ড হাসপাতালে (Shimla Gandhi College and Hospital) ভর্তি করা হয়। আজ তাঁকে ছুটি দেওয়া হল।

হিমাচল প্রদেশের মুখ্যমন্ত্রীর প্রধান মিডিয়া উপদেষ্টা নরেশ চৌহান জানিয়েছেন, সোনিয়া গান্ধীর সামান্য শারীরিক সমস্যা দেখা দিয়েছিল। আপাতত তার অবস্থা স্থিতিশীল। চিকিৎসকদের পর্যবেক্ষণে থাকবেন তিনি। গত ৭ জুন রুটিন চেক আপ সহ অল্পবিস্তর শারীরিক সমস্যা নিয়ে তাঁকে ভর্তি করা হয় সিমলার গান্ধী কলেজ অ্যান্ড হাসপাতালে। শারীরিক পরীক্ষা নিরীক্ষা করা হয়।

Congress Parliamentary Party chairperson Sonia Gandhi has been brought to Indira Gandhi Medical College & Hospital in Shimla for routine health check-up due to some minor health issues. Doctors are examining her. She is stable. Details awaited: Naresh Chauhan, Principal Advisor… pic.twitter.com/As7QsoWsNe

— ANI (@ANI) June 7, 2025

উল্লেখ্য, কংগ্রেসের প্রাক্তন সভানেত্রী সোনিয়া গান্ধী সোমবার কন্যার প্রিয়াঙ্কার বাড়ি ছারাবড়ায় ছুটি কাটাতে আসেন। তার পরেই হঠাৎ অসুস্থ হয়ে পড়েন তিনি। ভর্তি করা হয় হাসপাতালে।

আরও পড়ুন- দেশে করোনা আক্রান্তের সংখ্যা ছুঁল ৬ হাজারে! বাংলায় আক্রান্ত কত?

৭৮ বছর বয়সী সোনিয়া গান্ধী চলতি বছরে মাঝেমধ্যেই অসুস্থ হয়েছেন। গত ফেব্রুয়ারি মাসেও অসুস্থতার কারণে দিল্লির স্যার গঙ্গা রাম হাসপাতালে ভর্তি হতে হয়েছিল। আসলে গত বছর তিনেক ধরে মাঝেমধ্যেই অসুস্থ হয়ে পড়েছেন সোনিয়া গান্ধী। অসুস্থতা নিয়েও পরিষদীয় রাজনীতিতে সক্রিয় থাকতে দেখা গিয়েছে তাঁকে। দলের সংগঠনের বিষয়ে সেভাবে আর মাথা ঘামাতে দেখা যায়নি।

দেখুন আরও খবর-